b'\n_START_ARTICLE_\n\xc3\x85ke Sl\xc3\xb6\xc3\xb6r\n_START_PARAGRAPH_\nKarl \xc3\x85ke Sl\xc3\xb6\xc3\xb6r (16. tammikuuta 1898 Helsinki \xe2\x80\x93 13. helmikuuta 1974) oli Suomen Puolustusvoimien eversti ja tasavallan presidentin adjutantti._NEWLINE_Sl\xc3\xb6\xc3\xb6r valmistui Kadettikoulun 2. kadettikurssilta 1921, k\xc3\xa4vi tykist\xc3\xb6n ampumakoulun 1922 sek\xc3\xa4 Sotakorkeakoulun 1932. H\xc3\xa4n palveli mm. Helsingin suojeluskuntapiiriss\xc3\xa4 komppanianp\xc3\xa4\xc3\xa4llikk\xc3\xb6n\xc3\xa4 1926-1927 sek\xc3\xa4 pataljoonankomentajana 1927-1930. Yleisesikuntaupseeriksi valmistuttuaan h\xc3\xa4n toimi sotilasasiamiehen\xc3\xa4 Varsovaan, Bukarestiin ja Prahaan 1933-1937. Tasavallan presidenttien Ky\xc3\xb6sti Kallion ja Risto Rytin nuorempana adjutanttina Sl\xc3\xb6\xc3\xb6r palveli 1937-1941. P\xc3\xa4\xc3\xa4majan ulkomaanosaston p\xc3\xa4\xc3\xa4llikk\xc3\xb6n\xc3\xa4 h\xc3\xa4n toimi 1941-1944, mink\xc3\xa4 j\xc3\xa4lkeen h\xc3\xa4n erosi vakinaisesta palveluksesta. My\xc3\xb6hemmin Sl\xc3\xb6\xc3\xb6r toimi vakuutusalalla._NEWLINE_Ylennykset: reserviv\xc3\xa4nrikki 1918, reserviluutnantti 1920, luutnantti 1921, kapteeni 1925, majuri 1933, everstiluutnantti 1940, eversti 1943.'